СОФИЯ, (BM) – Два милиарда и 200 милиона лева искат САЩ за доставката на 8 изтребителя F-16, научи BulgarianMilitary.com, цитирайки Министър председателя Бойко Борисов. България планира да плати цялата сума. Част от парите ще бъдат емитирани като държавен заем.

Прочети още: Президента Румен Радев предупреди кабинета да не „орязва“ пакета за Ф-16

„Два милиарда и двеста милиона“ – това беше краткият отговор на премиера Бойко Борисов за сумата в изпратения в понеделник проектодоговор за новите американски изтребители. Тя почти съвпада с очакванията на Министерството на отбраната, което обяви, че два милиарда лева се добра цена. Т.нар. таван за парите до момента не беше известен. Милиард и 800 милиона лева е сумата, одобрена от Народното събрание, като в началото на годината парламентът даде мандат за преговори със САЩ и разреши промяна на тази пределна цена. 300 милиона ще бъдат емитирани като заем.

„Целта на емитирането на този дълг е във връзка във връзка с евентуалното разплащане, при условие че има сделка за самолетите Ф-16. И, при условие че има сделка, ще бъдат предприети действия за актуализация на Закона за бюджета“, заяви зам.-министърът на финансите Росица Велкова. Новата актуализация може да бъде направена най-рано през юли, допълни тя.

Прочети още: България може да си позволи до 2 млрд. лв. за 8 F-16, има шанс да няма сделка, каза Каракачанов

Софтуер, ремонт и обучение са част от сферите, в които САЩ ще търсят индустриално сътрудничество по програмата за нов изтребител, каза министърът на икономиката Емил Караниколов.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Източник: Дневник